Document ID: 31995L0061

Direktiva Sveta 95/61/es
z dne 29. novembra 1995
o spremembi Priloge II Direktive 90/642/EGS o določitvi najvišjih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/642/EGS z dne 27. novembra 1990 o določitvi najvišjih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [1] in zlasti člena 1(1) Direktive,
ob upoštevanju predloga Komisije,
ker je bila Direktiva 90/642/EGS prvič spremenjena z Direktivo 93/58/EGS, ki je poleg drugih ukrepov, določila prvi seznam najvišjih vrednosti za določene ostanke pesticidov,
ker pa takrat razpoložljivi podatki niso zadoščali za določitev dokončnih mejnih vrednosti za določene kombinacije pesticid - pridelek; ker je bilo v takih primerih predpisano štiriletno obdobje za izdelavo potrebnih podatkov, po katerem se, ob nadaljnji odsotnosti zadovoljivih podatkov, vrednosti običajno določijo na ustrezni meji analitične določitve;
ker sta se Komisija in Svet v času sprejetja Direktive 93/58/EGS strinjala, da države članice v roku enega leta pridobijo od vseh zainteresiranih strank zagotovila, da bodo potrebni podatki priskrbljeni; ker v določenih primerih zagotovila niso bila dana in je zato že mogoče oblikovati ustrezne določbe,
SPREJEL NASLEDNJO DIREKTIVO:
Člen 1
Priloga II Direktive 90/642/EGS se spremeni tako, kakor je določeno v prilogi k tej direktivi.
Člen 2
Države članice najkasneje do 31. oktobra 1996 sprejmejo zakone in druge predpise, potrebne za uskladitev s to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati z dnem objave v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 29. novembra 1995

Labels: 0
17
20
6